4. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 322 της 11/20 Μαΐου 1960 (ΦΕΚ. Α΄ 67) Περί συμπληρώσεως και τροποποιήσεως του από 27.2.1959 Β.Δ/τος «Περί τρόπου λειτουργίας των υπό του Ν.Δ. 3881/1958 περί Έργων Εγγείων Βελτιώσεων συσταθέντων συμβουλίων κλπ. Έχοντες υπ’ όψει: τα άρθρ. 3 παρ. 2 και 23 παρ. 5 του Ν.Δ. 3881/1958 "περί Έργων Εγγείων Βελτιώσεων", και την υπ’ αριθ. 212/12.4.60 γνωμοδότησιν του Συμβουλίου Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρ.1.-1.Των περιφερειακών Γνωμοδοτικών Συμβουλίων Εγγειοβελτιωτικών Έργων (Π.Γ.Σ.Ε.Ε.) των Περιφερειακών Διευθύνσεων Β΄ Γ΄ και Δ΄ μετέχουσιν ως τακτικά μέλη οι Προϊστάμενοι των Τμημάτων: α)Προγραμματισμού, β)Τεχνικών Μελετών και Κατασκευών, γ)Μηχανικής Καλλιεργείας και δ)Διοικήσεως Έργων. 2.Προκειμένου περί του Π.Γ.Σ.Ε.Ε. της Α΄ Περιφερειακής Διευθύνσεως Μακεδονίας-Θράκης, μετέχουν ως τακτικά μέλη αυτού οι Προϊστάμενοι των Τμημάτων: α)Προγραμματισμού, β)Τεχνικών Μελετών ή Κατασκευών αναλόγως προς την αρμοδιότητα αυτών ως προς το συζητούμενον θέμα, γ)Μηχανικής Καλλιεργείας και δ)Διοικήσεως Έργων. Εν περιπτώσει μη συζητήσεως θεμάτων αρμοδιότητος των Τμημάτων Τεχνικών Μελετών ή Κατασκευών, του Συμβουλίου μετέχει ο Προϊστάμενος του Τμήματος Κατασκευών. Άρθρ.2.-(Αντικαθίσταται η παρ. 1 άρθρ. 3 Β.Δ. της 27 Φεβρ./18 Μαρτ. 1959). 